text: Statsadvokaten i Viborg anker i Noah-sagen
  05 april 2018 kl. 19.14
  Den 22. marts blev en 31-årig mand frifundet for at have udøvet vold, der var skyld i Noahs død. Nu anker statsadvokaten i Viborg frifindelsen. 
  
  Den halvandet år gamle dreng Noah døde den 6. februar 2017 efter at være blevet udsat for vold. 
  For to uger siden den 22. marts blev en 31-årig mand frifundet for alle anklager om vold mod sin kærestes søn, Noah. Nu har statsadvokaten i Viborg besluttet af anke frifindelsen, skriver JydskeVestkysten.dk. 
  Den 31-årige havde dog håbet at sagen var afsluttet, så han er ked af at høre, at sagen bliver anket. 
  - Det er hårdt for min klient, men vi kan ikke forhindre en anke, og så må vi tage den en gang til, lyder det fra den 31-åriges forsvarer Gert Dyrn til JydskeVestkysten. 
  Han blev frifundet for tre tilfælde af vold mod Noah, heraf et tilfælde af dødsvold, som fandt sted den 6. februar 2017. Et flertal i nævningetinget fandt ikke beviser for, at det var den 31-årige, der havde udøvet volden mod Noah. Andre personer, så som moren, kunne blandt andet også have udøvet volden.
  